rejauldu/bengali-wikipedia huggingface dataset:
অ্যাকসেপ্ট হলো একটি বেসরকারি সংস্থা যা রোমানিয়ার সমকামী, সমকামী নারী, উভকামী এবং ট্রান্সজেন্ডার ( এলজিবিটিকিউ ) ব্যক্তিদের অধিকারের পক্ষে কাজ করে। এটি বুখারেস্টে অবস্থিত এবং আইএলজিএ-ইউরোপে রোমানিয়ার প্রতিনিধি হিসেবেও কাজ করে। সংস্থাটি এইচআইভি-এইডস আক্রান্ত ব্যক্তিদের পক্ষে ওকালতি করে এবং নিরাপদ যৌনতাকে উৎসাহিত করতে বিভিন্ন কর্মসূচি পরিচালনা করে।  অ্যাকসেপ্ট ১৯৯৬ সালে প্রতিষ্ঠিত হয়। সেই সময়ে রোমানিয়ান আইনের ২০০ নম্বর ধারা কার্যকর ছিল, যা সমকামী সম্পর্ককে অপরাধ হিসেবে গণ্য করত এবং মানবাধিকার লঙ্ঘনে ভূমিকা রেখেছিল, যার মধ্যে এলজিবিটি ব্যক্তিদের বিরুদ্ধে পুলিশি নির্যাতনও অন্তর্ভুক্ত ছিল। অ্যাকসেপ্টের প্রাথমিক লক্ষ্য ছিল এই আইনের বিরুদ্ধে তদবির ও প্রচারণা চালানো। ২০০১ সালে ২০০ নম্বর ধারা বাতিলের ক্ষেত্রে এক্সেপ্ট একটি গুরুত্বপূর্ণ ভূমিকা পালন করে। ইউরোপীয় প্রতিষ্ঠানগুলোর কাছে এলজিবিটি সমতার জন্য সংগঠনটির অবদান স্বীকৃত হয়, কারণ এটি ইউরোপীয় কমিশনের ১৯৯৯ সালের ইগালিতে পুরস্কারে ভূষিত হয় এবং একই বছর ইউরোপীয় পার্লামেন্টের শাখারভ পুরস্কারের জন্য মনোনীত হয়।   ২০০৪ সাল থেকে, অ্যাকসেপ্ট গেফেস্ট (যা বর্তমানে বুখারেস্ট প্রাইড নামে পরিচিত) এর আয়োজক, যা একটি বার্ষিক রোমানিয়ান গে প্রাইড ফেস্টিভ্যাল (সমাপনী দিনে একটি প্রাইড মার্চসহ)। প্রথম প্রাইড মার্চ ২০০৫ সালে অনুষ্ঠিত হয়।[ তথ্যসূত্র প্রয়োজন ]  ২০০৫–২০০৬ সালে, অ্যাকসেপ্ট দুটি সাময়িকী প্রকাশ করে: ইনক্লুসিভ, একটি দ্বিমাসিক এলজিবিটি ম্যাগাজিন, এবং ইএনওএলএ, লেসবিয়ান ও উভকামী নারীদের জন্য একটি ম্যাগাজিন। উভয় সাময়িকীই রোমানিয়া জুড়ে বিতরণ করা হয়েছিল (ইনক্লুসিভ বিনামূল্যে ছিল)।  ২৪ মার্চ ২০০৮ সাল থেকে, সংস্থাটি "ইনফো অ্যাকসেপ্ট" নামে একটি হটলাইন পরিচালনা করছে, যা এলজিবিটি সহায়তার জন্য নিবেদিত। এটি মূলত বেরিয়ে আসা, বৈষম্য কাটিয়ে ওঠা, এবং যৌন অভিমুখীতা সংক্রান্ত প্রশ্নের সহায়তা প্রদান করে।    আরও দেখুন   রোমানিয়ায় এলজিবিটি অধিকার  রোমানিয়ায় সমকামী বিবাহ  এলজিবিটি অধিকার সংগঠনের তালিকা   টীকা    বহিঃসংযোগ      গে‌ ফেস্ট ওয়েবসাইট  বিষয়শ্রেণী:রোমানিয়ার এলজিবিটিকিউ রাজনৈতিক ওকালতি গ্রুপ বিষয়শ্রেণী:রোমানিয়া ভিত্তিক এলজিবিটিকিউ সংগঠন বিষয়শ্রেণী:রোমানিয়ার রাজনৈতিক ওকালতি গোষ্ঠী
ওয়ার্ড নং ৫৫ কলকাতা পৌরসংস্থার বরো নং ৬ - এর প্রশাসনিক বিভাগ। এটি ভারতীয় রাজ্যপশ্চিমবঙ্গ এর মধ্য কলকাতার  শিয়ালদহ এবং এন্টালি এলাকা নিয়ে গঠিত ।   ভূগোল  ৫৫ নং ওয়ার্ডের উত্তর দিকে বেলিয়াঘাটা রোড এবং গুরিয়াপা রোড; পূর্বে পালমার বাজার রোড, কনভেন্ট লেন এবং ইস্টার্ন রেলওয়ে লাইন দ্বারা; ক্রিস্টোফার রোডে দক্ষিণে; এবং পশ্চিমে আচার্য জগদীশ চন্দ্র বসু রোড, ড লাল মোহন ভট্টাচার্য রোড এবং ড Suresh সুরেশ সরকার রোড। Kolkata: Detail Maps of 141 Wards with Street Directory. D.P.Publications & Sales Concern, 66 Colarelege Street, Kolkata-700073, 4th edition 2003.   ওয়ার্ডটি কলকাতা পুলিশের বেনিয়াপুকুর, এবং এন্টালি থানা পরিবেশন করে ।  Kolkata: Detail Maps of 141 Wards with Street Directory, Fourth Impression 2003, Map No. 35, D.P.publication and Sales Concern, 66 College Street, Kolkata-700 073.   কড়েয়া মহিলা থানা দক্ষিণ -পূর্ব বিভাগের আওতাধীন সকল পুলিশ থানার এখতিয়ার রয়েছে, অর্থাৎ তোপসিয়া, বেনিয়াপুকুর, বালিগঞ্জ, গড়িয়াহাট, লেক, কড়েয়া, রবীন্দ্র সরোবর এবং তিলজলা।   উল্টোডাঙ্গা মহিলা থানাটি কলকাতা পুলিশের পূর্ব শহরতলীর বিভাগএর অন্তর্গত সমস্ত পুলিশ থানার এখটিয়ার আছে অর্থাৎ বেলিয়াঘাটা, এন্টালি, মানিকতলা, নারকেলডাঙ্গা, উল্টোডাঙ্গা, ট্যাংরা এবং ফুলবাগান।    নির্বাচনের ফলাফল  এটি একটি সিটি মিউনিসিপ্যাল কর্পোরেশন কাউন্সিল নির্বাচনী নির্বাচনী এলাকা এবং এটি এন্টালি (বিধানসভা কেন্দ্র) এর একটি অংশ।  নির্বাচনবছর নির্বাচনী এলাকা কাউন্সিলরের নাম দলীয় সম্পৃক্ততা ২০০৫ ওয়ার্ড নং ৫৫ সবিতা রানী দাস নির্দল Search the web for COUNCILLORS OF KOLKATA MUNICIPAL CORPORATION. In the search list click on this. On clicking one gets an option for "List of KMC Councillors" at the bottom of the page. Press <Open> to get to Adobe Acrobat file. ২০১০ অরুণ কুমার দাস ভারতীয় জাতীয় কংগ্রেস  ২০১৫ অরুণ কুমার দাস সর্বভারতীয় তৃণমূল কংগ্রেস Prabahat Khabar, Hindi newspaper, print edition, 29 April 2015   তথ্যসূত্র   বিষয়শ্রেণী:কলকাতা পৌরসংস্থার ওয়ার্ড বিষয়শ্রেণী:উইকিউপাত্তে স্থানাঙ্ক আছে
ধনঞ্জয় চট্টোপাধ্যায় (১৪ আগস্ট, ১৯৬৫ - ১৪ আগস্ট ২০০৪) একমাত্র ব্যক্তি ছিলেন যিনি ভারতে একুশ শতকে সন্ত্রাসবিরোধী অপরাধী না হয়েও মৃত্যুদন্ডে দণ্ডিত হন।  ইতিহাস ১৪ ই আগস্ট, ২০০৪ তারিখে কলকাতার আলিপুর কেন্দ্রীয় সংশোধানাগারে ঝুলিয়ে মৃত্যুদন্ড কার্যকর হয়। ১৪ বছর বয়সী স্কুল ছাত্রী  হেতাল পারেখ ধর্ষণ ও হত্যার অপরাধে তাকে অভিযুক্ত করা হয়।  বিতর্ক মৃত্যুদন্ড কার্যকর করা নিয়ে জনসাধারণর বিতর্কে জড়িয়ে পড়েন এবং সংবাদ পত্রের গুরুত্ব সহকারে তা প্রকাশ হতে থাকে। ধনঞ্জয় কে বিচারে দোষী প্রমাণিত করার জন্য  পর্যাপ্ত সাক্ষি প্রমাণ উপস্থাপন করা হয় নি। যা ১৪ বছরেরও বেশি সময় ধরে চলে।  তথ্যসূত্র  বিষয়শ্রেণী:১৯৬৫-এ জন্ম বিষয়শ্রেণী:২০০৪-এ মৃত্যু বিষয়শ্রেণী:ভারতীয় ধর্ষক বিষয়শ্রেণী:ভারতে যৌন অপরাধ বিষয়শ্রেণী:ভারতে নারীর বিরুদ্ধে সহিংসতা বিষয়শ্রেণী:ভারত কর্তৃক খুনের দায়ে দোষী সাব্যস্ত ব্যক্তি বিষয়শ্রেণী:খুনের দায়ে মৃত্যুদণ্ড কার্যকর হওয়া ব্যক্তি বিষয়শ্রেণী:মৃত্যুদণ্ড কার্যকর হওয়া ভারতীয় ব্যক্তি বিষয়শ্রেণী:খুনের দায়ে দোষী সাব্যস্ত ভারতীয় বিষয়শ্রেণী:ভারত কর্তৃক ২১শ শতাব্দীতে মৃত্যুদণ্ড কার্যকর করা ব্যক্তি বিষয়শ্রেণী:পশ্চিমবঙ্গের অপরাধী
গ্রহিকোটা () ভারতের মধ্য প্রদেশ রাজ্যের সাগর জেলার একটি শহর ও পৌরসভা এলাকা।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৩৭৩ মিটার (১২২৩ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে গ্রহিকোটা শহরের জনসংখ্যা হল ২৬,৮৭৭ জন। এর মধ্যে পুরুষ ৫২% এবং নারী ৪৮%।  এখানে সাক্ষরতার হার ৬৭%। পুরুষদের মধ্যে সাক্ষরতার হার ৭৭% এবং নারীদের মধ্যে এই হার ৫৭%। সারা ভারতের সাক্ষরতার হার ৫৯.৫%, তার চাইতে গ্রহিকোটা এর সাক্ষরতার হার বেশি।  এই শহরের জনসংখ্যার ১৬% হল ৬ বছর বা তার কম বয়সী।   তথ্যসূত্র   বিষয়শ্রেণী:সাগর জেলার শহর ও নগর বিষয়শ্রেণী:১৮শ শতাব্দীর জৈন মন্দির
আন্দ্রে ফ্রেডেরিক কুরনান্ড (২৪ সেপ্টেম্বর ১৮৯৫ - ১৯ ফেব্রুয়ারী ১৯৮৮) হলেন একজন ফরাসি-আমেরিকান চিকিৎসক এবং শারীরতত্ত্ববিদ। হৃদযন্ত্রের ক্যাথেটারাইজেশনের উন্নয়নে অবদান রাখায় তাকে ১৯৫৬ সালে ওয়ের্নার ফর্সম্যান এবং ডিকিনসন ডব্লিউ রিচার্ডসের সাথে যৌথভাবে চিকিৎসাবিজ্ঞানে নোবেল পুরস্কার লাভ করেন।   জীবনী  কুরনান্ড ১৮৯৫ সালের ২৪ সেপ্টেম্বর প্যারিসে জন্মগ্রহণ করেন। তিনি ১৯৩০ সালে মার্কিন যুক্তরাষ্ট্রে চলে আসেন এবং ১৯৪১ সালে সেখানকার নাগরিকত্ব লাভ করেন। তার কর্মজীবনের বেশিরভাগ সময় তিনি কলম্বিয়া ইউনিভার্সিটি কলেজ অভ ফিজিশিয়ানস অ্যান্ড সার্জনস-এর একজন অধ্যাপক কাটান। তিনি নিউ ইয়র্ক সিটির বেলভিউ হাসপাতালেও কাজ করেছেন।   আরও দেখুন   চিকিৎসাবিজ্ঞানে নোবেল বিজয়ীদের তালিকা।   তথ্যসূত্র    উৎস        বহিঃসংযোগ      Nobel biography  National Academy of Sciences Biographical Memoir  বিষয়শ্রেণী:১৮৯৫-এ জন্ম বিষয়শ্রেণী:১৯৮৮-এ মৃত্যু বিষয়শ্রেণী:চিকিৎসাবিজ্ঞানে নোবেল পুরস্কার বিজয়ী বিষয়শ্রেণী:মার্কিন যুক্তরাষ্ট্রের নাগরিকীকৃত নাগরিক বিষয়শ্রেণী:ফরাসি নোবেল বিজয়ী
কুয়েতের প্রধানমন্ত্রী হলেন কুয়েতের সরকার প্রধান । পদাধিকারী অনির্বাচিত এবং কুয়েতের সংবিধানের ৫৬ অনুচ্ছেদ অনুসারে কুয়েতের আমির দ্বারা নিযুক্ত হন। কুয়েতের আমির এবং ন্যাশনাল অ্যাসেম্বলির স্পিকারের পর দেশের তৃতীয় সবচেয়ে শক্তিশালী কর্মকর্তা হিসেবে, প্রধানমন্ত্রী কুয়েত সরকারের নির্বাহী শাখার নেতৃত্ব দেন।  কুয়েতের স্বাধীনতার সময় কুয়েতের আমির আবদুল্লাহ আল-সালিম আল-সাবাহ, সংবিধান প্রণয়নের জন্য গণপরিষদ নির্বাচিত হওয়ার পর ১৭ জানুয়ারি ১৯৬২-এ নিজেকে কুয়েতের প্রথম প্রধানমন্ত্রী নিযুক্ত করেন।  ২০০৪ সাল পর্যন্ত, কুয়েতের ক্রাউন প্রিন্স সাধারণত প্রধানমন্ত্রীর কার্যালয়ে নিযুক্ত হন।   প্রধানমন্ত্রীদের তালিকা (১৯৬২-বর্তমান)   সূত্র: প্রতিকৃতিনামকার্যালয়ের মেয়াদকাল রাষ্ট্রপ্রধানপদ গ্রহণ পদ ত্যাগ কার্যালয়ে সময়১139x139পিক্সেলআবদুল্লাহ আল-সালিম আল-সাবাহ১৭ জানুয়ারী ১৯৬২২৬ জানুয়ারী ১৯৬৩আবদুল্লাহ আল-সালিম আল-সাবাহ২ সাবাহ আল-সালিম আল-সাবাহ২ ফেব্রুয়ারি ১৯৬৩২৭ নভেম্বর ১৯৬৫৩ জাবের আল-আহমেদ আল-সাবাহ২৭ নভেম্বর ১৯৬৫৮ ফেব্রুয়ারি ১৯৭৮সাবাহ আল-সালিম আল-সাবাহ৪ সাদ আল-সালিম আল-সাবাহ৮ ফেব্রুয়ারি ১৯৭৮  ১৩ জুলাই ২০০৩জাবের আল-আহমেদ আল-সাবাহ৫কেন্দ্র|ফ্রেমহীন|166x166পিক্সেলসাবাহ আল-আহমেদ আল-জাবের আল-সাবাহ১৩ জুলাই ২০০৩৩০ জানুয়ারী ২০০৬জাবের আল-আহমদ আল-সাবাহসাদ আল-সালিম আল-সাবাহ৬ নাসের আল-মোহাম্মদ আল-সাবাহ৭ ফেব্রুয়ারি ২০০৬২৮ নভেম্বর ২০১১সাবাহ আল-আহমেদ আল-জাবের আল-সাবাহ৭ জাবের আল-মুবারক আল-হামদ আল-সাবাহ৩০ নভেম্বর 201119 নভেম্বর 2019৮ সাবাহ আল-খালিদ আল-সাবাহ১৯ নভেম্বর ২০১৯২৪ জুলাই ২০২২২ বছর, ২৪৮ দিনসাবাহ আল-আহমেদ আল-জাবের আল-সাবাহনাওয়াফ আল-আহমেদ আল-জাবের আল-সাবাহ৯ আহমদ নাওয়াফ আল-আহমাদ আল-সাবাহ (জন্ম ১৯৫৬)২৪ জুলাই ২০২২শায়িত্বনাওয়াফ আল-আহমেদ আল-জাবের আল-সাবাহ   আরও দেখুন    কুয়েত ন্যাশনাল গার্ড  পররাষ্ট্র মন্ত্রণালয় (কুয়েত)  প্রতিরক্ষা মন্ত্রণালয় (কুয়েত)  স্বরাষ্ট্র মন্ত্রণালয় (কুয়েত)  কুয়েতের রাজনীতি   টীকা    তথ্যসূত্র     বিষয়শ্রেণী:কুয়েতের রাজনৈতিক পদাধিকারীদের তালিকা বিষয়শ্রেণী:দেশ অনুযায়ী প্রধানমন্ত্রীদের তালিকা
২৫নং ওয়ার্ড বাংলাদেশের রাজশাহী সিটি কর্পোরেশনের আওতাধীন একটি ওয়ার্ড।   আয়তন    জনসংখ্যা    অবস্থান ও সীমানা  রাজশাহী সিটি কর্পোরেশনের দক্ষিণাংশে ২৫নং ওয়ার্ডের অবস্থান। এ ওয়ার্ডের দক্ষিণে ও পশ্চিমে রাজশাহী সিটি কর্পোরেশনের ২৪নং ওয়ার্ড, উত্তরে রাজশাহী সিটি কর্পোরেশনের ২৭নং ওয়ার্ড এবং পূর্বে রাজশাহী সিটি কর্পোরেশনের ২৭নং ওয়ার্ড ও ২৮নং ওয়ার্ড অবস্থিত।   প্রশাসনিক কাঠামো  রাজশাহী সিটি কর্পোরেশনের আওতাধীন ২৫নং ওয়ার্ডের প্রশাসনিক কার্যক্রম বোয়ালিয়া থানার আওতাধীন এবং এটি জাতীয় সংসদের ৫৩নং নির্বাচনী এলাকা রাজশাহী-২ এর অংশ।  বোয়ালিয়া থানার আওতাধীন এলাকা হলো:  কাজলা মৌজার তালাইমারী, রাণীনগর, শহীদ মিনার, বাজে কাজলা।   আরও দেখুন   বোয়ালিয়া থানা  রাজশাহী সিটি কর্পোরেশন  রাজশাহী জেলা   তথ্যসূত্র    বহিঃসংযোগ   বিষয়শ্রেণী:রাজশাহী সিটি কর্পোরেশনের ওয়ার্ড
25px|alt=|link= The Wikipedia community has permitted administrators to impose discretionary sanctions on any editor who is active on any page about social groups, explicitly including caste associations and political parties, related to India, Pakistan, Sri Lanka, Bangladesh and Nepal. Discretionary sanctions can be used against an editor who repeatedly or seriously fails to adhere to the purpose of Wikipedia, any expected standards of behavior, or any normal editorial process. If you engage in further inappropriate behavior in this area, you may be placed under sanctions, which can include blocks, a revert limitation, or an article ban. The discussion leading to the imposition of these sanctions can be read here.  Please familiarise yourself with the information page at Wikipedia:General sanctions. <noinclude> </includeonly>
অমৃতলাল হাজরাভারতীয় উপমহাদেশের ব্রিটিশ বিরোধী স্বাধীনতা আন্দোলনের এবং অগ্নিযুগের একজন বিশিষ্ট বাঙালি বিপ্লবী ছিলেন।   প্রাথমিক জীবন  ১৮৮৬ সালের ১ জানুয়ারি বাংলাদেশের বিক্রমপুর পরগনার শ্রীনগর গ্রামে জন্মগ্রহণ করেন অমৃতলাল। তিনি ঢাকা মেডিকেল কলেজের ডাঃ কালীচরণ হাজরার ছেলে।  শৈশবে অমৃতলাল যন্ত্রপাতি ও অস্ত্র মেরামতের কাজে দক্ষ ছিলেন এবং ঢাকার 'বাংলাবাজারে' বৈদ্যনাথ মিস্ত্রীর মালিকানাধীন একটি টুলের দোকানে কাজ করতেন। যাইহোক, ব্রিটিশ পুলিশ অভিযান চালালে অমৃতলাল কলকাতায় পালিয়ে যান, যেখানে পুলিশ তার ব্যক্তিগত আলমারিতে ৮৭ টি কার্তুজ পেয়েছিল। এরপর তিনি বেঙ্গল টেকনিক্যাল ইনস্টিটিউটে ভর্তি হন এবং ১৯০৯ থেকে ১৯১২ সালের ৩ নভেম্বর প্রতিষ্ঠিত 'ঢাকা অনুশীলন সমিতি'র সঙ্গে মাখনলাল সেন, প্রতুল গঙ্গোপাধ্যায়, ত্রয়লক্য মহারাজ, সারদাচরণ গুহ, দীনেশচন্দ্র দাশগুপ্ত ও উপেন্দ্রনাথ রায়চৌধুরীর সঙ্গে যুক্ত হন। তারা সকলেই বিপ্লবী পুলিনবিহারী দাসের দ্বারা অনুপ্রাণিত হয়েছিলেন। কলকাতায় থাকাকালীন তিনি চন্দননগরের বিদ্রোহী গোষ্ঠী ও বাঘা যতীনের 'যুগান্তর গোষ্ঠী'র সঙ্গেও যোগাযোগ শুরু করেন। রাসবিহারী বসু, মতিলাল রায়ের মতো স্বাধীনতা সংগ্রামীদের সঙ্গে তাঁর সাক্ষাৎ হয়।  বিপ্লবী কর্মজীবন  অমৃতলাল অনুশীলন সমিতির মাখনলাল সেনকে চন্দননগর, মতিলাল রায় ও শ্রীষ ঘোষের মতন নেতাদের সঙ্গে পরিচয় করিয়ে দেন। বোমা প্রস্তুতির প্রাথমিক স্থান ছিল ২৯৬/১ এবং ১১৯/৪ আপার সার্কুলার রোডের বাড়ি। ঢাকা অনুশীলন সমিতির নেতৃত্ব দেওয়ার জন্য অমৃতলাল বরাহ, নড়িয়া, কেদারপুর, দাদপুর, মোহনপুর, মানিকগঞ্জ, পণ্ডিতচর এবং আয়নাপুর প্রভৃতি স্থানে অসংখ্য ডাকাতিতে সক্রিয় অংশ নিয়েছিলেন। ফলস্বরূপ, তার নামে ৫০০ টাকা পুরস্কার সহ একটি পরোয়ানা জারি করা হয়েছিল, যা পরে প্রত্যাহার করা হয়েছিল।  লর্ড হার্ডিঞ্জকে হত্যার চেষ্টা  ভাইসরয় লর্ড হার্ডিঞ্জ এবং শ্রীহট্টের ম্যাজিস্ট্রেট মিঃ গর্ডনকে হত্যার প্রয়াসে রাজাবাজারে একটি বোমা তৈরির কেন্দ্র স্থাপন করা হয়। তবে পুলিশ তথ্য সংগ্রহ করতে সক্ষম হয় এবং গ্রেপ্তারি পরোয়ানা জারি করা হয়। ১৯১৩ সালের ২১ নভেম্বর বিখ্যাত রাজাবাজার বোমা মামলায় তৎকালীন ডিসি, সিআইডিএফ ৩৯৬/১, আপার সার্কুলার রোড (বর্তমানে এপিসি রোড) থেকে দীনেশচন্দ্র দাশগুপ্ত, সারদাচরণ গুহ এবং চন্দ্রশেখর দে'র সাথে অমৃতলালকে গ্রেপ্তার করে। জে লোম্যান এবং তার পুলিশ বাহিনী। পুলিশ নিষিদ্ধ রাজনৈতিক লিফলেট, বুকলেট, ডিটোনেটর এবং অন্যান্য নথি বাজেয়াপ্ত করেচিলো।সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ২৯২,   কারাগারে যাবজ্জীবন  অমৃতলালকে বিস্ফোরক পদার্থ আইনের ১২০বি ধারা এবং ৪ ধারায় অভিযুক্ত করা হয়, বিচার করা হয় এবং শেষ পর্যন্ত ১৫ বছরের কারাদণ্ডে দণ্ডিত করা হয় আন্দামানের সেলুলার জেলে, যেখানে তাকে বন্দী করা হয়। জেল থেকে ছাড়া পাওয়ার পর অমৃতলাল শহরে ফিরে আসেন।https://amritmahotsav.nic.in/district-reopsitory-detail.htm?16550  তথ্যসূত্র   বিষয়শ্রেণী:বাংলাদেশী বিপ্লবী বিষয়শ্রেণী:ভারতীয় বিপ্লবী বিষয়শ্রেণী:পূর্ব বাংলা থেকে ভারতীয় স্বাধীনতা কর্মী বিষয়শ্রেণী:পূর্ববঙ্গের ব্রিটিশ উপনিবেশবাদ বিরোধী বিপ্লবী বিষয়শ্রেণী:ভারতীয় রাজনীতিবিদ বিষয়শ্রেণী:অনুশীলন সমিতি বিষয়শ্রেণী:ভারতীয় স্বাধীনতা কর্মী বিষয়শ্রেণী:ভারতীয় স্বাধীনতার বিপ্লবী আন্দোলন বিষয়শ্রেণী:বাঙালি হিন্দু বিষয়শ্রেণী:১৮৮৪-এ জন্ম বিষয়শ্রেণী:পশ্চিমবঙ্গের ভারতীয় স্বাধীনতা কর্মী
thumb|একজন পুরুষের বৃদ্ধাঙ্গুলি এবং তর্জনী ব্যবহার করে চোখের পলক ফেলার ঐতিহাসিক চিত্রণ  ধোঁয়াবিহীন তামাক বা ধোঁয়াহীন তামাক হলো একটি তামাকজাত দ্রব্য, যা ধূমপান ব্যতীত অন্য উপায়ে ব্যবহৃত হয়। এটি ভারত, পাকিস্তান, বাংলাদেশ, নেপাল, শ্রীলঙ্কা, আফগানিস্তান ও মধ্যপ্রাচ্যে ব্যাপকভাবে ব্যবহৃত হয়। তাদের ব্যবহারের মধ্যে রয়েছে চিবানো, শুঁকানো, বা মাড়ি এবং গাল বা ঠোঁটের মাঝখানে পণ্যটি রাখা। ভারতে এর মধ্যে রয়েছে খৈনি, গুটখা, জর্দা, মাওয়া, গুড়াখু, গুল, পান মশলা, সুপারি ইত্যাদি। ধোঁয়াবিহীন তামাকজাত দ্রব্য সেবন বিভিন্ন রূপে উৎপাদিত হয়, যেমন চিবানো তামাক, নাস, স্নাস এবং দ্রবণীয় তামাকজাত দ্রব্য। তামাক চিবানোর কারণে অনেক মানুষ মারা যায়। ধোঁয়াবিহীন তামাক দক্ষিণ এশিয়া এবং মধ্যপ্রাচ্যে ব্যাপকভাবে ব্যবহৃত হয় এবং বিশ্বব্যাপী সেবনের প্রায় ৮০% এর জন্য দায়ী।  সকল ধোঁয়াবিহীন তামাকজাত দ্রব্যে নিকোটিন থাকে আর তাই এটি অত্যন্ত আসক্তিকর।  ধোঁয়াবিহীন তামাক সেবনের কারণে মুখের ক্যান্সার, খাদ্যনালীর ক্যান্সার, গলার ক্যান্সার, অগ্ন্যাশয়ের ক্যান্সার, করোনারি হৃদরোগ, পাশাপাশি মৃত শিশুর জন্ম, অকাল জন্ম এবং কম ওজনের জন্মের মতো নেতিবাচক প্রজনন প্রভাব দেখা দিতে পারে। এর সেবনে কারণে দাঁতের ক্যান্সারের প্রবণতাও বেশি। ধোঁয়াবিহীন তামাক ঐতিহ্যবাহী দহনজাত পণ্যের চেয়ে কম স্বাস্থ্য ঝুঁকি তৈরি করে।  ঝুঁকির মাত্রা বিভিন্ন ধরণের দ্রব্যের (যেমন, কম-নাইট্রোসামিনযুক্ত সুইডিশ-টাইপ স্নাস বনাম উচ্চ নাইট্রোসামিনযুক্ত অন্যান্য ধোঁয়াবিহীন তামাক) এবং উৎপাদনকারী অঞ্চলের মধ্যে পরিবর্তিত হয়। ধোঁয়াবিহীন তামাকজাত দ্রব্য সেবনের কোন সুরক্ষা মাত্রা নেই। বিশ্বব্যাপী এটি প্রতি বছর ৬,৫০,০০০ মৃত্যুর কারণ ঘটাতে পারে।   ধোঁয়াবিহীন তামাকে উপস্থিত প্রায় ২৮টি রাসায়নিক উপাদান ক্যান্সারের কারণ হতে পারে, যার মধ্যে নাইট্রোসামিন সবচাইতে গুরুত্বপূর্ণ। ভারতে অনেক মানুষ এটি খায়।  ধোঁয়াবিহীন তামাকের ব্যবহার সারা বিশ্বে ব্যাপকভাবে প্রচলিত। মেয়েদের তুলনায় পুরুষদের ধোঁয়াবিহীন তামাক সেবনের প্রবণতা বেশি।   তথ্যসূত্র   বিষয়শ্রেণী:তামাক
গ্নু সি লাইব্রেরি বা জিলিবসি () সি স্ট্যান্ডার্ড লাইব্রেরির গ্নু প্রকল্প প্রয়োগ। এর নাম এমন হলেও, এটি প্রত্যক্ষভাবে সি++ (এবং পরোক্ষভাবে অন্যান্য প্রোগ্রামিং ভাষা) সমর্থন করে। ৯০-এর দশকের শুরুর দিকে ফ্রি সফটওয়্যার ফাউন্ডেশন তাদের গ্নু অপারেটিং সিস্টেমের জন্যে এর শুরু করেন।  গ্নু লেসার জেনারেল পাবলিক লাইসেন্সের অধীনে মুক্তি পাওয়া জিলিবসি একটি ফ্রি সফটওয়্যার। গ্নু সি লাইব্রেরি গ্নু ব্যবস্থা ও গ্নু/লিনাক্স, সাথে সাথে লিনাক্সকে কার্নেল হিসেবে ব্যবহার করা সব অপারেটিং সিস্টেমের জন্যে কোর লাইব্রেরি সমূহ সরবরাহ করে। এ লাইব্রেরি সমূহ গুরুত্বপূর্ণ অ্যাপলিকেশন প্রোগ্রামিং ইন্টারফেস প্রদান করে।  তথ্যসূত্র  বিষয়শ্রেণী:গ্নু প্রকল্পের সফটওয়্যার বিষয়শ্রেণী:মুক্ত সফটওয়্যার বিষয়শ্রেণী:ক্রস-প্ল্যাটফর্ম মুক্ত সফটওয়্যার বিষয়শ্রেণী:মুক্ত কম্পিউটার গ্রন্থাগার
ক্লোই ম্যাকমিলান (, ; জন্ম: ২৯ মে ২০০০) হলেন একজন নিউজিল্যান্ডীয় পেশাদার ফ্রিস্টাইল স্কিয়ার। তিনি বিভিন্ন আন্তর্জাতিক প্রতিযোগিতায় ফ্রিস্টাইল স্কিইংয়ের হাফপাইপ বিভাগে নিউজিল্যান্ডের প্রতিনিধি হিসেবে প্রতিদ্বন্দ্বিতা করে থাকেন।  ম্যাকমিলান নিউজিল্যান্ডের হয়ে ২০২২ শীতকালীন অলিম্পিকে অংশগ্রহণ করেছেন।  প্রারম্ভিক জীবন ক্লোই ম্যাকমিলান ২০০০ সালের ২৯শে মে তারিখে নিউজিল্যান্ডের হ্যামিল্টনে জন্মগ্রহণ করেছেন এবং সেখানেই তার শৈশব অতিবাহিত করেছেন।  খেলোয়াড়ি জীবন ম্যাকমিলান নিউজিল্যান্ডের প্রতিনিধি হিসেবে ২০২২ শীতকালীন অলিম্পিকে শুধুমাত্র একটি প্রতিযোগিতায় অংশগ্রহণ করেছেন।  তিনি ফ্রিস্টাইল স্কিইংয়ে নারীদের হাফপাইপ প্রতিযোগিতায় অংশগ্রহণ করেছিলেন। প্রতিযোগিতাটির বাছাইপর্বে তিনি সর্বোচ্চ ৪৩.৫০ পয়েন্ট করতে সক্ষম হয়েছিলেন, যার ফলে বাছাইপর্ব থেকেই তাকে বিদায় নিতে হয়েছিল।  তথ্যসূত্র  বহিঃসংযোগ     বিষয়শ্রেণী:২০০০-এ জন্ম বিষয়শ্রেণী:জীবিত ব্যক্তি বিষয়শ্রেণী:নিউজিল্যান্ডীয় নারী ফ্রিস্টাইল স্কিয়ার বিষয়শ্রেণী:নিউজিল্যান্ডের অলিম্পিক ফ্রিস্টাইল স্কিয়ার বিষয়শ্রেণী:২০২২ শীতকালীন অলিম্পিকের ফ্রিস্টাইল স্কিয়ার
লালমাই উপজেলা বাংলাদেশের চট্টগ্রাম বিভাগের কুমিল্লা জেলার একটি প্রশাসনিক এলাকা।জিয়ানগর উপজেলার নাম বদলে ইন্দুরকানি - দৈনিক প্রথম আলো (১০ জানুয়ারি, ২০১৭)কুমিল্লায় নতুন উপজেলা গঠন, মিষ্টিমুখ - দৈনিক প্রথম আলো (১০ জানুয়ারি, ২০১৭)'লালমাই' উপজেলা ঘোষণায় আনন্দের বন্যা - দৈনিক বাংলাদেশ প্রতিদিন (১০ জানুয়ারি, ২০১৭)  নামকরণ thumb|লালমাই পাহাড় কুমিল্লা জেলার লালমাই পাহাড়ের নামে এ উপজেলার নামকরণ করা হয়েছে।   ইতিহাস  ২০১৭ সালের ০৯ জানুয়ারি সচিবালয়ে তৎকালীন প্রধানমন্ত্রী শেখ হাসিনার সভাপতিত্বে প্রশাসনিক পুনর্বিন্যাস সংক্রান্ত জাতীয় বাস্তবায়ন কমিটির (নিকার) বৈঠক অনুষ্ঠিত হয়। বৈঠকে কুমিল্লা সদর দক্ষিণ উপজেলার ৮টি ইউনিয়ন (বাগমারা উত্তর, বাগমারা দক্ষিণ, ভূলইন উত্তর, ভূলইন দক্ষিণ, পেরুল উত্তর, পেরুল দক্ষিণ, বেলঘর উত্তর এবং বেলঘর দক্ষিণ) ও লাকসাম উপজেলার একটিসহ (বাকই উত্তর) মোট ০৯টি ইউনিয়ন নিয়ে এ উপজেলা গঠনের সিদ্ধান্ত হয়। এটি প্রতিষ্ঠার দিক থেকে কুমিল্লার ১৭তম এবং বাংলাদেশের ৪৯১তম উপজেলা।   অবস্থান ও আয়তন  এ উপজেলার আয়তন ১৪৭.০৩ বর্গকিলোমিটার। কুমিল্লা জেলার দক্ষিণ-মধ্যাংশে লালমাই উপজেলার অবস্থান। এ উপজেলার উত্তরে কুমিল্লা সদর দক্ষিণ উপজেলা, দক্ষিণে নাঙ্গলকোট উপজেলা ও লাকসাম উপজেলা, পূর্বে চৌদ্দগ্রাম উপজেলা, পশ্চিমে বরুড়া উপজেলা অবস্থিত।   প্রশাসনিক এলাকা  লালমাই উপজেলায় বর্তমানে ৯টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম লালমাই থানার আওতাধীন।  ইউনিয়নসমূহ:  ১নং বাগমারা উত্তর  ২নং বাগমারা দক্ষিণ  ৩নং ভুলইন উত্তর  ৪নং ভুলইন দক্ষিণ  ৫নং পেরুল উত্তর  ৬নং পেরুল দক্ষিণ  ৭নং বেলঘর উত্তর  ৮নং বেলঘর দক্ষিণ  ৯নং বাকই   জনসংখ্যা উপাত্ত  এ উপজেলার জনসংখ্যা ২ লাখ ২০ হাজার ৩২ জন।   খাল ও নদী  এই উপজেলার নদীগুলো হলঃ ডাকাতিয়া, পুরনো ডাকাতিয়া। আর উল্লেখ্যযোগ্য খাল হলঃ গুইঙ্গাজুরি।    জনপ্রতিনিধি  সংসদীয় আসনজাতীয় নির্বাচনী এলাকাসংসদ সদস্যরাজনৈতিক দল২৫৮ কুমিল্লা-১০নাঙ্গলকোট উপজেলা, লালমাই উপজেলা এবং কুমিল্লা সদর দক্ষিণ উপজেলাআ হ ম মোস্তফা কামালবাংলাদেশ আওয়ামী লীগ   তথ্যসূত্র    বহিঃসংযোগ   বিষয়শ্রেণী:কুমিল্লা জেলার উপজেলা বিষয়শ্রেণী:লালমাই উপজেলা
সাদা বা শ্বেত বা শুভ্র একটি রঙ বা বর্ণ। তিনটি মৌলিক রঙের আলো প্রায় সমান পরিমাণে চোখে আপতিত হলে এবং তা পারিপার্শ্বিকের চেয়ে উজ্জ্বলতর হলে চোখে যে রঙ দর্শনের অনুভূতি জন্মায়, তাই হলো সাদা। সাদা দর্শনে কোন হিউ (hue) এবং ধূসরতা থাকে না।  অনেক উপায়ে সাদা আলো উৎপন্ন হতে পারে। সূর্যের আলো সাদা রঙের একটি উৎস, যে বৈদ্যুতিক বাতিতে কোন বস্তুকে উত্তপ্ত করে তা থেকে আলো পাওয়া যায়, তাও সাদা আলো দেয়। আধুনিক প্রতিপ্রভ বাতি এবং এলইডি বা লাইট এমিটিং ডায়োড থেকেও সাদা আলো পাওয়া যায়। কোন বস্তু যদি তার উপর আপতিত আলোকে পরিবর্তন না করে প্রতিফলিত করে তবে তা সাদা বলে প্রতীয়মান হয় যদি না তা সমভাবে আলোর প্রতিফলন ঘটিয়ে দর্পণে রূপ নেয়।  মেঘ, তুষার, ফুল ইত্যাদির মত সাদা বস্তু প্রকৃতিতে অহরহই দেখা যায়। তাই মনুষ্য সংস্কৃতিতে প্রায়ই সাদার উল্লেখ পাওয়া যায়, বিশেষ করে শুদ্ধতা এবং পরিচ্ছন্নতার ক্ষেত্রে। সাদা এবং কালোর মধ্যের চরম পার্থক্যের কারণে প্রায়ই বৈপরীত্ব বোঝাতে সাদা-কালো ব্যবহৃত হয়। চৈনিক সংস্কৃতির মতো কোনো কোনো সংস্কৃতিতে সাদা মৃত্যুর প্রতীক। অপরপক্ষে অনেক সংস্কৃতিতে সাদা শুদ্ধতা, মুক্তি এবং স্বাস্থ্যগত বিশুদ্ধতা বোঝায়। right|200px|thumb|প্রিজম দ্বারা সাদা আলো সাতটি রঙে বিভক্ত হচ্ছে   গ্যালারি    তথ্যসূত্র    আরও দেখুন   রঙের তালিকা  বিষয়শ্রেণী:রং (নির্দিষ্ট বর্ণ) বিষয়শ্রেণী:রং (বর্ণ)
ভিভিকা সোফিয়া জ্যানসন (জন্ম ১৯৬২ সালে হেলসিঙ্কিতে) হলেন কার্টুনিস্ট লার্স জ্যানসনের কন্যা এবং বিখ্যাত ফিনীয় লেখক ও চিত্রশিল্পী টোভ জ্যানসনের ভাগ্নী। জ্যানসন একজন স্পেনীয় ভাষার শিক্ষক,KOOMA Addressi  Uiah.fi: "30116. Sophia Jansson-Zambra Espanjankielen opettaja". In Finnish. Retrieved 18 September 2008. সৃজনশীল/শৈল্পিক পরিচালক, চেয়ারম্যান এবং ওই মোমিন ক্যারেক্টার্স লিঃ, এর সংখ্যাগরিষ্ঠ শেয়ারধারী হিসেবে কাজ করেছেন এবং ১৯৯০ সালের মোমিন অ্যানিমেটেড ধারাবাহিকের জন্য তার বাবার সাথে সরাসরি তত্ত্বাবধান করেছেন।   তথ্যসূত্র    বহিঃসংযোগ    ওয়ে মুমিন ক্যারেক্টারস, লিমিটেডের ওয়েবসাইট    ।  বিষয়শ্রেণী:ফিনীয় ব্যবসায়ী বিষয়শ্রেণী:জীবিত ব্যক্তি বিষয়শ্রেণী:১৯৬২-এ জন্ম বিষয়শ্রেণী:সুয়েডীয় বংশোদ্ভূত ফিনীয় ব্যক্তি বিষয়শ্রেণী:২১শ শতাব্দীর ফিনীয় ব্যবসায়ী বিষয়শ্রেণী:২১শ শতাব্দীর ফিনীয় নারী ব্যবসায়ী
আলান রোদ্রিগেস দে সুজা (, ; জন্ম: ৩ মার্চ ১৯৯৭; আলান নামে সুপরিচিত) হলেন একজন ব্রাজিলীয় পেশাদার ফুটবল খেলোয়াড়। তিনি বর্তমানে ব্রাজিলের পেশাদার ফুটবল লিগের শীর্ষ স্তর কাম্পেওনাতো ব্রাজিলেইরো সেরিয়ে আ-এর ক্লাব ফ্লামেঙ্গোর হয়ে মধ্যমাঠের খেলোয়াড় হিসেবে খেলেন। তিনি মূলত রক্ষণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় হিসেবে খেলেন।  ২০১৬ সালে, আলান ব্রাজিল অনূর্ধ্ব-২০ দলের হয়ে ব্রাজিলের বয়সভিত্তিক পর্যায়ে অভিষেক করেছেন।  প্রারম্ভিক জীবন আলান রোদ্রিগেস দে সুজা ১৯৯৭ সালের ৩রা মার্চ তারিখে ব্রাজিলের সাও পাওলোতে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল আলান ব্রাজিল অনূর্ধ্ব-২০ এবং ব্রাজিল অনূর্ধ্ব-২৩ দলের হয়ে খেলার মাধ্যমে ব্রাজিলের প্রতিনিধিত্ব করেছেন। ২০১৬ সালের ১৮ই মে তারিখে তিনি দক্ষিণ কোরিয়া অনূর্ধ্ব-২০ দলের বিরুদ্ধে ম্যাচে ব্রাজিল অনূর্ধ্ব-২০ দলের হয়ে আন্তর্জাতিক পর্যায়ে অভিষেক করেছেন।https://www.transfermarkt.com/spielbericht/index/spielbericht/3300979  তথ্যসূত্র  বহিঃসংযোগ     বিষয়শ্রেণী:১৯৯৭-এ জন্ম বিষয়শ্রেণী:জীবিত ব্যক্তি বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:ফ্লামেঙ্গো রেগাতাস ক্লাবের খেলোয়াড় বিষয়শ্রেণী:কাম্পেওনাতো ব্রাজিলেইরো সেরিয়ে আ-এর খেলোয়াড় বিষয়শ্রেণী:ব্রাজিলের আন্তর্জাতিক যুব ফুটবলার বিষয়শ্রেণী:ব্রাজিলের অনূর্ধ্ব-২০ আন্তর্জাতিক ফুটবলার বিষয়শ্রেণী:ব্রাজিলের অলিম্পিক ফুটবলার বিষয়শ্রেণী:ফ্লুমিনেন্সে ফুটবল ক্লাবের খেলোয়াড় বিষয়শ্রেণী:হের্টা বিএসসির খেলোয়াড় বিষয়শ্রেণী:ক্লাব আতলেতিকো মিনেইরোর খেলোয়াড় বিষয়শ্রেণী:সিন্ট-ট্রইডেন্সে ফুটবল ক্লাবের খেলোয়াড় বিষয়শ্রেণী:আইন্ট্রাখট ফ্রাঙ্কফুর্টের খেলোয়াড় বিষয়শ্রেণী:লিভারপুল ফুটবল ক্লাবের খেলোয়াড় বিষয়শ্রেণী:বুন্দেসলিগার খেলোয়াড় বিষয়শ্রেণী:ব্রাজিলীয় পুরুষ ফুটবলার বিষয়শ্রেণী:সাইপ্রাসীয় প্রথম বিভাগের খেলোয়াড় বিষয়শ্রেণী:বেলজীয় প্রো লিগের খেলোয়াড় বিষয়শ্রেণী:জার্মানিতে ব্রাজিলীয় প্রবাসী ক্রীড়াবিদ বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:ইংল্যান্ডে ব্রাজিলীয় প্রবাসী ক্রীড়াবিদ বিষয়শ্রেণী:ব্রাজিলীয় প্রবাসী পুরুষ ফুটবলার
জোসেফ ক্র্যামার (১০ নভেম্বর ১৯০৬ - ১৩ ডিসেম্বর ১৯৪৫) ছিলেন এসএস -এর একজন হাউপস্টুর্মফুহরার এবং আউশভিটস -বারকেনাউ (৮ মে ১৯৪৪ থেকে ২৫ নভেম্বর ১৯৪৪) এবং বার্গেন বেলসেন (১৯৪৪ ডিসেম্বর থেকে ১৫ এপ্রিল ১৯৪৫ তারিখে এর মুক্তি পর্যন্ত) কনসেনট্রেশন ক্যাম্পের কমান্ড্যান্ট । ক্যাম্পের বন্দীদের দ্বারা "দ্য বিস্ট অফ বেলসেন" নামে অভিহিত , তিনি ছিলেন একজন জার্মান নাৎসি যুদ্ধাপরাধী। তিনি হাজার হাজার মানুষের মৃত্যুর জন্য সরাসরি দায়ী। দ্বিতীয় বিশ্বযুদ্ধের পর ব্রিটিশ সেনাবাহিনী তাকে আটক করে। যুদ্ধাপরাধের দায়ে তিনি দোষী সাব্যস্ত হন। হ্যামেলিনের কারাগারে ফাঁসিতে ঝুলিয়ে তাকে মৃত্যুদণ্ড দেওয়া হয়।  জীবনের প্রথমার্ধ একমাত্র সন্তান জোসেফ ক্র্যামার মিউনিখে একটি মধ্যবিত্ত পরিবারে জন্মগ্রহণ ও বেড়ে ওঠেন। তার বাবা-মা, থিওডোর এবং মারিয়া ক্র্যামার তাকে একজন কঠোর রোমান ক্যাথলিক হিসেবে লালন-পালন করেন।  ১৯১৫ সালে, পরিবারটি মিউনিখ থেকে অগসবার্গে চলে আসে , যেখানে জোসেফ ক্র্যামার স্কুলে পড়াশোনা করেন। ১৯২০ সালে তিনি ইলেকট্রিশিয়ান হিসেবে শিক্ষানবিশ হিসেবে কাজ শুরু করেন। ১৯২৫ থেকে ১৯৩৩ সাল পর্যন্ত, একটি ডিপার্টমেন্ট স্টোর এবং হিসাবরক্ষক হিসেবে কাজ করা ছাড়া, তিনি বেশিরভাগ সময়ই বেকার ছিলেন।  কর্মজীবন  তিনি ১৯৩১ সালে নাৎসি পার্টিতে এবং ১৯৩২ সালে এসএস-এ যোগদান করেন । তার এসএস প্রশিক্ষণ তাকে কারারক্ষী হিসেবে এবং যুদ্ধ শুরু হওয়ার পর কনসেনট্রেশন ক্যাম্পের রক্ষী হিসেবে কাজ করতে পরিচালিত করে। ১৯৩৪ সালে, ক্র্যামারকে ডাচাউতে একজন প্রহরী হিসেবে নিযুক্ত করা হয় । তার পদোন্নতি দ্রুত হয়, তিনি স্যাকসেনহাউসেন এবং মাউথাউসেন কনসেনট্রেশন ক্যাম্পে সিনিয়র পদ লাভ করেন। ১৯৪০ সালে ক্র্যামার আউশভিটসের কমান্ড্যান্ট রুডলফ হোসের সহকারী হন। তিনি হোসের সাথে আউশভিটস পরিদর্শন করেন যেখানে একটি নতুন সিন্থেটিক তেল এবং রাবার প্ল্যান্টের সম্ভাব্য স্থান হিসেবে কাজ করা সম্ভব, "জার্মানির তেলের ঘাটতির কারণে এটি একটি গুরুত্বপূর্ণ শিল্প"।  মৃত্যুদণ্ড ১৯৪৫ সালের ১৭ নভেম্বর ক্র্যামারকে আউশভিটজ এবং বার্গেন-বেলসেন উভয় অপরাধের জন্য মৃত্যুদণ্ড দেওয়া হয় এবং ১৯৪৫ সালের ১৩ ডিসেম্বর ৩৯ বছর বয়সে অ্যালবার্ট পিয়েরপয়েন্ট তাকে হ্যামেলিন কারাগারে ফাঁসি দেন।  তথ্যসূত্র  বিষয়শ্রেণী:১৯০৬-এ জন্ম বিষয়শ্রেণী:১৯৪৫-এ মৃত্যু